User talk:119.160.3.37/sandbox

لباس انسانی میں،آغاز سے عصرحاضر تک کا سفر：

آثارِ قدیمہ کو دیکھا جائے تو کافی مناسب شواہد ملتے ہیں۔ ظاہر ہے اس کا یہ مطلب نہیں کہ پتھر کے ابتدائی دور کے تقریباتی ملبوسات اور فر کوٹ کی باقیات بڑی تعداد میں آپ کو مل جائیں گی۔ دنیا میں تین ہزار سالہ قدیم اونی پتلونیں موجود ہیں، جن کا ٹانگوں والا حصہ آراستہ ہے (جو وسط ایشیا کے خانہ بدوش گھڑ سوار پہنتے تھے)۔ لیکن ایسے ساز و سامان کے زیادہ قدیم شواہد ملتے ہیں جو کپڑے بنانے میں استعمال ہوتا ہے۔ ایسے بہت سے نوادرات دریافت ہوئے ہیں جیسا کہ جانوروں کی کھال سی کر قابل استعمال لباس بنانے والی سوئیاں اور سُوئے ملے۔ جہاں تک تاریخ کی دسترس ہے ہمیں انسان ہمیشہ سے لباس میں ملتا ہے ہاں یہ ضرور ہے کہ تاریخ جتنی دور ہوتی جاتی ہے اور مقامات بدلتے جاتے ہیں تو لباسوں میں بھی بڑا فرق ہوتا جاتا ہے ۔ گذشتہ زمانے میں لباس صرف جاڑے اور گرمی سے بچنے کے لئے یا بدن کی زینت کے لئے پہنا جاتا تھا۔ لیکن بدن کی حفاظت کے پہلو سے غفلت تھی ۔ آج کی زندگی میں یہ پہلو بھی سامنے آگیا ہے جیسا کہ بعض شعبوں میں اس کی طرف خاص نظر ہے ۔ جیسے فضا نوردوں، آگ بجھانے والوں ، کان کنوں، سمندر میں غوطہ لگانے والوں اور اسی طرح کے دیگر کام کرنے والوں کے خصوصی لباس جو ان کی جان و بدن کی حفاظت کے لئے ہوتے ہیں ۔ عصر حاضر میں صنعت لباس کے خام مواد میں اتنی کثرت ہوگئی ہے کہ جس کا گزشتہ دور میں تصور نہیں کیا جاسکتاتھا ۔ تفسیر ”المنار“ میں ہے: ایک دن کا واقعہ ہے کہ جرمنی کا صدر ایک کپڑے کی ہل کا معائنہ کررہا تھا ۔ جب وہ اس عظیم کارخانے میں داخل ہوا تو شروع میں اس نے کچھ بھیڑوں کو دیکھا جن سے اون اتاری جارہی تھی ۔ اس کے بعد جب وہ اس کارخانے سے بہار نکلنے لگا تو کارخانے کے مہتمم نے اسے ایک خوبصورت کپڑا پیش کیا اور کہا کہ یہ اسی اون سے تیار ہوا ہے جو ابھی تھوڑی دیر پیشتر آپ کے سامنے بھیڑوں سے حاصل کی جارہی تھی یعنی دوگھنٹے سے بھی کم کی مدت میں بھیڑ کے بدن سے اتری ہوئی اون صدر مملکت کے پہننے کے لئے ایک خوبصورت کپڑا بن گیا ۔

لیکن ہمارے دور میں کپڑے کے استعمال کا ایک ناپسندیدہ اور افسوسناک پہلو اس طرح سامنے آیا ہے کہ اس کا اصلی فائدہ تحت الشعاع ہوگیا ہے، اور وہ پہلو یہ کہ لباس حسن پرستی ، فساد، شہوت انگیزی، خودنمائی اور تکبرّ، اسراف اور فضول خرچی وغیرہ کے لئےاستعمال کیا جاتا ہے ۔ حتیٰ کہ بعض افراد کے بدن پر ایسا لباس دیکھا گیا ہے (خاص کر مغرب زدہ جوانوں کے بدن پر) جس کا جنونی پہلو عقلی پہلو پر غالب نظر آتا ہے ۔ وہ لباس ایسا ہے جو دنیا کی ہر چیز ہوسکتا ہے لیکن اسے لباس نہیں کہا جاسکتا ۔ ایسا معلوم ہوتا ہے کہ ان لوگوں میں جو ذہنی نقص ہے اس کا اظہار وہ اس طرح کے عجیب و غریب لباس پہن کر کرتے ہیں ۔ جو لوگ اپنے کسی کارنمایاں سے لوگوں کی نظر اپنی طرف نہیں موڑ سکتے وہ عجیب و غریب اور حیران کن لباس کے ذریعے معاشرے میں اپنے وجود کا اظہار چاہتے ہیں ۔ اسی وجہ سے ہم یہ بھی دیکھتے ہیں کہ وہ لوگ جو بردبار ہیں اور ان میں کسی قسم کا نقص یا احساس کمتری نہیں ہے وہ ایسے لباس سے اجتناب کرتے ہیں ۔ علاوہ بریں کتنا کثیر مال اور سرمایہ ان برہنہ لباسوں، فیشن پرستوں اور عجیب و غریب لباس پہننے میں خرچ ہوجاتا ہے ۔ اگر اس مبلغ کثیر کو ان فضول خرچیوں سے بچالیا جائے تو اس سے نہ معلوم کتنی اجتماعی اور معاشرتی مشکلیں حل ہوسکتی ہیں اور اس کے ذریعے اس دکھی معاشرے کے کتنے زخموں پر موٴثر طور پر مرہم رکھا جاسکتا ہے ۔

لباس کے بارے میں فیشن پرستی سے صف یہی نہیں ہوتا کہ زر کثیر بیکار خرچ ہوجاتا ہے بلکہ اس سے وقت اور انسانی توانائی بھی بہت تلف ہوتی ہے ۔ مختصر یہ، کہ ہر دور میں اپنی ترقی وایجاد کے اعتبار سے لباس مختلف بنتے رہے۔ اس لیے ہر طرح کے لباس کی تاریخ کا مطالعہ کرنااور اسے یقین کے ساتھ بتانا ایک مشکل امر ہے۔ الغرض، لباس میں دو چیزوں کی مُمانعت : نبی کریمﷺنے لِباس میں دو چیزوں سے بطور خاص منع کیا ہے : (1)اِسراف ۔ (2) تکبّر ۔ نبی کریمﷺکا ارشاد ہے : كُلُوا وَاشْرَبُوا وَتَصَدَّقُوا وَالْبَسُوا مَا لَمْ يُخَالِطْهُ إِسْرَافٌ، أَوْ مَخِيلَةٌ۔(ابن ماجہ :3605) کھاؤ پیواور صدقہ کرو اور کپڑے پہنو (تمہیں اجازت ہے )جب تک کہ اِسراف اور تکبّر نہ شامل ہوجائے ۔ غور کرنے سے معلوم ہوتا ہے کہ اِس میں لِباس سے متعلّق پائی جانے والی تمام کوتاہیاں آگئی ہیں ، اِس لئے کہ کپڑا پہننے میں جو خرابیاں پائی جاتی ہیں وہ سب حدودِ شرع سے تجاوز کی شکلیں ہیں ، اور یہی حدود سے متجاوز ہونا ”اِسراف “کہلاتا ہے ۔اور اِسی میں ”تکبّر“ بھی داخل ہے ، لیکن اُسے الگ سے تاکید کے طور پر ذکر کیا ہے ۔وَنَفْيُ السَّرَفِ مُطْلَقًا يَسْتَلْزِمُ نَفْيَ الْمَخِيلَةِ، فَنَفْيُ الْمَخِيلَةِ بَعْدَهُ لِلتَّأْكِيدِ۔(مرقاۃ المفاتیح :7/2795)

لباس کے ممنوع ہونے کی صورتیں، عموماً کسی کپڑے کے ناجائز ہونے کی تین صورتیں ہوتی ہیں :

پہلی صورت ……کبھی کپڑا ہی بذاتِ خود حرام اور ناجائز ہو تا ہے ۔جیسے : حرام مال سے خریدا گیا کپڑا ، باریک کپڑا جس سے اعضاءِ ستر نظر آتے ہوں ، تنگ اور چست کپڑا جس سے اعضاءِ ستر کی ساخت اور اُس کا حجم واضح اور نمایاں ہوتا ہو،مَردوں کے لئے عورتوں جیسا اور عورتوں کے لئے مَردوں جیسا کپڑا، کفار و مشرکین یا فاسق و فاجر لوگوں کی مشابہت پر مشتمل کپڑ ا، مَردوں کے لئے ریشم اور سونا ، وغیرہ ۔

دوسری صورت ……کبھی کپڑا تو صحیح ہوتا ہے ، لیکن اُس کے پہننے کا طریقہ غلط اپنایا جاتا ہے ۔جیسے : مَردوں کیلئے ٹخنوں سے نیچے کپڑا لٹکانا، عورتوں کے لئے کلائی ، پنڈلی ، سر کے بال کھولناعمومی طور پر ممنوع ہے ۔ تیسری صورت ……کپڑا بھی صحیح اور طریقہ بھی درست ہوتاہے لیکن اُس میں قصد اور نیت غلط ہوتی ہے ۔جیسے شہرت اور ریاکاری کے طور پر لِباس پہننا ۔

کپڑوں میں ستر پوشی کا نہ ہوناہے: اللہ تعالیٰ نے لِباس کا اصل مقصد ”ستر پوشی “بیان کیا ہے ، پس ایسے کپڑے جنہیں پہننے کے باوجود بھی انسان کے ستر کے اعضاء نہ چھپتے ہوں اُن کو شرعی لِباس نہیں کہا جاسکتا ، اگرچہ وہ لِباس دیکھنے میں کتنا ہی خوبصورت اور اور قیمت میں کتنا مہنگا ہی کیوں نہ ہو ، اِس لئے کہ اُس میں لِباس کا اصل مقصد ہی حاصل نہیں ہوتا ۔ اعضاء ِ ستر :مَرد کا ستر ناف سے لے کربشمول گھٹنے تک ہے جبکہ عورت کے لئے ہاتھ ، پاؤں اور چہرے کے علاوہ سارا بدن ستر قرار دیا گیا ہے ۔(ردّ المحتار :1/404 ، 405)

"کپڑوں کے ساتِر ہونے(ستر کو چھپانے )کے لئے تین چیزوں کی رعایت بہت ضروری ہے، ان کے بغیر کپڑا ساتِر نہیں ہوتا " ：پہلی چیز — مُحیط ہو : یعنی کپڑے کے لئے اعضاءِ ستر کا اچھی طرح اِحاطہ کرنا ضروری ہے ، اِس طرح کہ ستر کا کوئی حصہ کھلا نہ رہ جائے ، کیونکہ بعض اوقات کپڑا اِس قدر چھوٹا اور مختصرسا ہوتا ہے کہ اُسے پہننے کے باوجود بھی ستر کھلا رہ جاتا ہے ، ایسے کپڑے میں ”مُحیط“ ہونے کی صفت نہیں پائی جاتی ، کیونکہ وہ ستر کا مکمل اِحاطہ نہیں کرتا ، لہٰذااُس کا پہننا جائز نہیں ۔

：دوسری چیز — رقیق نہ ہو : یعنی اس قدر رقیق اور باریک نہ ہو کہ پہننے کے بعد بھی جسم جھلکتا ہو۔یہ بھی کپڑے کا شرعی طور پر ایک بہت بڑا عیب ہے جس کی وجہ سے انسان کپڑا پہننے کے باوجود برہنہ ہوتا ہے ۔ حضرت دحیہ کلبی رضی اللہ عنہ کو نبی کریمﷺنے ایک کپڑا دیا اور فرمایا : اس کے دو ٹکڑے کرلو ، ایک سے قمیص بنالو اور دوسرا اپنی بیوی کو دیدوتاکہ وہ اس کا دوپٹہ بنالے ، جب حضرت دحیہ کلبی رضی اللہ عنہ جانے لگے تو نبی کریمﷺ نے ارشاد فرمایا :اپنی بیوی سے کہنا کہ اس کے نیچے کپڑا لگالے تاکہ یہ دوپٹہ پہن کر اُس کے بال ظاہر نہ ہوں۔ (ابوداؤد :4116) ایک دفعہ حضرت اسماء بنت ابی بکر صدیق رضی اللہ عنھا نبی کریمﷺ کی خدمت میں اِس حالت میں حاضر ہوئیں اُنہوں نے باریک کپڑا پہنا ہوا تھا ، نبی کریمﷺنے اُن سے اپنا چہرہ انور پھیر لیا اور فرمایا:” إِنَّ الْمَرْأَةَ إِذَا بَلَغَتِ الْمَحِيضَ لَمْ تَصْلُحْ أَنْ يُرَى مِنْهَا إِلَّا هَذَا وَهَذَا “ اے اسماء ! جب عورت بالغ ہوجائے تو اُس کے لئے مناسب نہیں کہ اس کے اِن اِن اعضاء یعنی چہرہ اور ہتھیلیوں کے علاوہ جسم کا کوئی حصہ نظر آئے ۔(ابوداؤد:4104) دَخَلَ نِسْوَةٌ مِنْ بَنِي تَمِيمٍ عَلَى عَائِشَةَ رَضِيَ اللَّهُ عَنْهَا عَلَيْهِنَّ ثِيَابٌ رِقَاقٌ، فَقَالَتْ عَائِشَةُ: إِنْ كُنْتُنَّ مُؤْمِنَاتٍ فَلَيْسَ هَذَا بِلِبَاسِ الْمُؤْمِنَاتِ، وَإِنْ كُنْتُنَّ غَيْرَ مؤمنات فتمتعينه۔ بنو تمیم کی کچھ عورتیں حضرت عائشہ صدیقہ کے پاس آئیں ، اُنہوں نے باریک کپڑے پہن رکھے تھے ، حضرت عائشہ صدیقہ رضی اللہ عنھا نے اُن سے کہا :اگر تو تم واقعی مومن عورتیں ہو تو سُن لو کہ یہ ایمان والی عوروں کا لِباس نہیں ہے اور اگر تم مومن نہیں ہو تو ٹھیک ہے ، ان کپڑوں سے بھلے فائدہ حاصل کرتے رہو۔(قرطبی :14/244) (عَنْ جَرِيرٍ قَالَ:إِنَّ الرَّجُلَ لَيَكْتَسِيَ وَهُوَ عَارٍ يَعْنِي الثِّيَابَ الرِّقَاقَ۔(شعب الایمان :5822) حضرت جریرفرماتے ہیں :بے شک انسان کپڑا پہننے کے باوجود بھی برہنہ ہوتا ہے یعنی پتلے اور باریک کپڑے پہننے کی وجہ سے۔)

：تیسری چیز — لاصق نہ ہو : لاصِق چپکے ہوئے کو کہتے ہیں ، بعض اوقات کپڑااِس قدر چست اور کَسا ہوا(فٹنگ کا)ہوتا ہے کہ ستر کے اعضاء کی بناوٹ ، اُبھار اور نشیب و فراز بالکل واضح اور نمایاں ہورہے ہوتے ہیں ، یہ بھی برہنگی کی ہی ایک شکل ہے ، جس کی وجہ سے کپڑے میں ساتِر ہونے کا معنی ختم ہوجاتا ہے ۔ علّامہ شامی نے ایک حدیث ذکر کی ہے کہ نبی کریمﷺکا اِرشاد ہے : مَنْ تَأَمَّلَ خَلْفَ امْرَأَةٍ وَرَأَى ثِيَابَهَا حَتَّى تَبَيَّنَ لَهُ حَجْمُ عِظَامِهَا لَمْ يَرَحْ رَائِحَةَ الْجَنَّةِ۔ (رد المحتار :6/366) جو شخص کسی عورت کے کپڑوں کو غور سے دیکھے یہاں تک کہ عورت کے جسم کا حجم نظر آجائےتو وہ شخص جنّت کی خوشبو بھی نہیں سونگھے گا۔ رُؤْيَةَ الثَّوْبِ بِحَيْثُ يَصِفُ حَجْمَ الْعُضْوِ مَمْنُوعَةٌ وَلَوْ كَثِيفًا لَا تُرَى الْبَشَرَةُ مِنْهُ۔ (رد المحتار :6/366) واضح رہے کہ جس طرح ایسے چست اور فٹنگ کے کپڑے پہننا جائز نہیں کیونکہ ان میں کھلی برہنگی نظر آتی ہے ،اسی طرح ایسے کپڑوں کے پہننے والے کو دیکھنا بھی جائز نہیں اگرچہ کپڑے موٹے ہی کیوں نہ ہو ، اِس لئے کہ یہ کپڑوں کو دیکھنا نہیں بلکہ مستور اعضاء کو ہی دیکھنا کہلاتا ہے ۔

مَردوں میں جو چست اور تنگ پینٹ پہنی جاتی ہے (بلکہ اب تو عورتیں بھی بکثرت پینٹ پہننے لگی ہیں)اِسی طرح عورتوں میں جو چوڑی دار پاجامے رائج ہوتے جارہے ہیں ، اِس کے علاوہ عورتوں کے لِباس میں تنگ قمیصیں وغیرہ وغیرہ ، یہ سب چست اور تنگ ہونے کی وجہ سے جائز نہیں اور نہ ایسی لِباس میں ملبوس خواتین کو دیکھنا جائز ہے ۔خود سوچئے ……!! پھر سوچئے …!! کیا یہ لِباس امُہات المؤمنین کے لِباس ہیں ؟کیا مسلمان عورتوں کو یہ لِباس زیب دیتے ہیں ؟کیا اِس لِباس میں سرورِ کونین ﷺکا سامنا کیا جاسکتا ہے ؟………بس……کیا کہہ سکتے ہیں！